CELEX: 62017CA0543
Language: bg
Date: 2019-07-08 00:00:00
Title: Дело C-543/17: Решение на Съда (голям състав) от 8 юли 2019 г. — Европейска комисия/Кралство Белгия (Неизпълнение на задължения от държава членка — Член 258 ДФЕС — Мерки за намаляване на разходите за разгръщане на високоскоростни електронни съобщителни мрежи — Директива 2014/61/ЕС — Липса на транспониране и/или на съобщаване на мерките за транспониране — Член 260, параграф 3 ДФЕС — Искане за налагане на периодична имуществена санкция — Изчисляване на размера на периодичната имуществена санкция)

9.9.2019   
            
            
               BG
            
            
               Официален вестник на Европейския съюз
            
            
               C 305/4
            
         
      Решение на Съда (голям състав) от 8 юли 2019 г. — Европейска комисия/Кралство Белгия
      (Дело C-543/17) (1)
      
      (Неизпълнение на задължения от държава членка - Член 258 ДФЕС - Мерки за намаляване на разходите за разгръщане на високоскоростни електронни съобщителни мрежи - Директива 2014/61/ЕС - Липса на транспониране и/или на съобщаване на мерките за транспониране - Член 260, параграф 3 ДФЕС - Искане за налагане на периодична имуществена санкция - Изчисляване на размера на периодичната имуществена санкция)
      (2019/C 305/04)
      Език на производството: френски
      
         Страни
      
      
         Ищец: Европейска комисия (представители: J. Hottiaux, C. Cattabriga, L. Nicolae, G. von Rintelen и R. Troosters)
      
         Ответник: Кралство Белгия (представители: първоначално P. Cottin, C. Pochet, J. Van Holm и L. Cornelis, впоследствие P. Cottin и C. Pochet, подпомагани от P. Vernet, S. Depré и M. Lambert de Rouvroit, avocats, A. Van Acker и M. N. Lollo, експерти)
      
         Встъпили страни в подкрепа на ответника: Федерално република Германия (представители: първоначално T. Henze и S. Eisenberg, впоследствие S. Eisenberg), Република Естония (представител: N. Grünberg), Ирландия (представители: M. Browne, G. Hodge и A. Joyce, подпомагани от G. Gilmore, BL, и P. McGarry, SC), Кралство Испания (представители: първоначално A. Gavela Llopis и A. Rubio González, впоследствие A. Rubio González), Френска република (представители: E. de Moustier, C. David, A.-L. Desjonquères, I. Cohen, B. Fodda и D. Colas), Италианска република (представители: G. Palmieri, подпомаган от S. Fiorentino, avvocato dello Stato), Република Литва (представители: първоначално G. Taluntytė, L. Bendoraitytė и D. Kriaučiūnas, впоследствие L. Bendoraitytė), Унгария (представители: M. Z. Fehér, G. Koós и Z. Wagner), Република Австрия (представители: G. Hesse, G. Eberhard и C. Drexel), Румъния (представители: C.-R. Canțăr, R. I. Hațieganu и L. Lițu)
      
         Диспозитив
      
      
                  1)
               
               
                  Като не е приело до изтичането на срока, определен в мотивираното становище, а именно 30 септември 2016 г., удължен впоследствие от Европейската комисия, законовите, подзаконовите и административните разпоредби, необходими за да се съобрази с Директива 2014/61/ЕС на Европейския парламент и на Съвета от 15 май 2014 година относно мерките за намаляване на разходите за разгръщане на високоскоростни електронни съобщителни мрежи, и a fortiori като не е съобщило на Европейската комисия такива мерки за транспониране, Кралство Белгия не е изпълнило задълженията си по член 13 от тази директива.
               
            
                  2)
               
               
                  Като към датата на разглеждане от Съда на фактите не е приело мерките, необходими за да транспонира във вътрешното си право член 2, параграфи 7—9 и 11, член 4, параграф 5 и член 8 от Директива 2014/61 за регион Брюксел-столица, нито a fortiori е съобщило на Европейската комисия такива мерки за транспониране, Кралство Белгия частично е продължило неизпълнението си.
               
            
                  3)
               
               
                  В случай че констатираното по точка 2 неизпълнение продължава и към датата на постановяване на настоящото решение, осъжда Кралство Белгия да плати на Европейската комисия, считано от тази дата и до преустановяването на неизпълнението, периодична имуществена санкция в размер на 5 000 EUR на ден.
               
            
                  4)
               
               
                  Осъжда Кралство Белгия да заплати съдебните разноски.
               
            
                  5)
               
               
                  Федерална република Германия, Република Естония, Ирландия, Кралство Испания, Френската република, Италианската република, Република Литва, Унгария, Република Австрия и Румъния понасят направените от тях съдебни разноски.
               
            
         (1)  ОВ C 374, 6.11.2017 г.